UNATOČ tomu što su veća okupljanja zabranjena, danas je na splitskoj Sirobuji održana misa.

Don Josip Delaš održao je misu u župnoj crkvi sv. Leopolda Mandića, a čitav događaj obilježili su incidenti.

Napadnute su dvije novinarke, a s jednom smo i razgovarali.

>> Napadnuta novinarka za Index: Prikliještio me vratima, imam podljeve i natučenu ruku

Evo što je don Josip Delaš rekao za Novu TV u vezi ovog događaja.

"Strašno je bilo, toliko puno tih milicajaca… ja ću reći jugomilicajaca, ne hrvatskih policajaca. I tako nehumano ponašanje sa svijetom, to se ne može opisati, to je neshvatljivo. To je pljuvanje po Bogu i protiv Boga, i gaženje po narodu i njegovom dostojanstvu."

Kazao je da ljudi koji su vjernici imaju pravo proslaviti središnji kršćanski blagdan i doći na svetu misu, "jasno, i držati se propisa, udaljenosti, da ne bude te zaraze, i s tim navučenim na lice (maskama, op. a.). Ali, naša je crkva prostrana, ima 500, 600 kvadrata. Jasno, ni ne dođu svi. Oni koji su došli doživjeli su taj strahoviti napad, izrugivanje, da se to ni ne može opisati.

Misa je bila, imali smo misu, koliko je trajala, ne mogu reći, ne brojim to. Osuđujem one koji su pravili problem što narod ne može ući unutra... i onda to tko je to kome napravio, ja to ne znam."

Tekst se nastavlja ispod oglasa

Reporter Dnevnika Nove TV Ivan Kaštelan kazao mu je kako su biskupi i Papa naložili da danas nema misa. "To Papa ima svoju glavu, nek on po svojem. Misa mora biti! Centralni kršćanski blagdan mora biti", odvratio je don Delaš.

Kaže da se novinarka uključila u redove policije i napadala

Vezano uz napad na novinarku, kazao je da se "ona sigurno uključila u te redove policije i napadala. Imaju li se pravo braniti? Jasno da imaju. Ponavljam, neka me ubiju i neka uživaju! Ta naša vlada je potpuno protiv naroda, gazi dostojanstvo našega čovika. Mogu ići u trgovinu, a u crkvu ne mogu, jedna manja grupa. To nema nikakve logike. To komunjare iza rata nisu radile što oni danas rade. Protiv Boga, Crkve i naroda, a u ime neke zaštite naroda."

Kaže kako on ne određuje tko će ući ni tko će doći, to je sloboda svakog pojedinca, te je kazao kako nema šanse da se može reći da je u crkvi bilo previše ljudi na jednome mjestu.

Ponovio je da on nije vidio da je novinarku netko napao, ali i dodao da je "sigurno to ona kriva, što ona to ima napadati, dolaze s policijom i onda to policija snima".

Želite li momentalno primiti obavijest o svakom objavljenom članku vezanom uz koronavirus instalirajte Index.me aplikaciju i pretplatite se besplatno na tag: koronavirus

Index.me aplikaciju za android besplatno možete preuzeti na ovom linku, dok iPhone aplikaciju možete preuzeti ovdje.